[pic] | EURÓPAI BIZOTTSÁG |

Brüsszel, 2010.7.2.

COM(2010)353 végleges

A BIZOTTSÁG JELENTÉSE AZ EURÓPAI PARLAMENTNEK, A TANÁCSNAK ÉS A SZÁMVEVŐSZÉKNEK

A Bizottság éves jelentése a Garanciaalapról és annak 2009. évi gazdálkodásáról

SEC(2010)805 final

A BIZOTTSÁG JELENTÉSE AZ EURÓPAI PARLAMENTNEK, A TANÁCSNAK ÉS A SZÁMVEVŐSZÉKNEK

A Bizottság éves jelentése a Garanciaalapról és annak 2009. évi gazdálkodásáról

TARTALOMJEGYZÉK

1. Jogalap 3

2. Az alap helyzete 2009. december 31-én 3

2.1. Az alap pénzmozgásai (az alap forrásai) 3

2.2. Számviteli bemutatás 5

2.3. A Garanciaalap előzetesen konszolidált pénzügyi kimutatása 2009. december 31-én 5

2.3.1. A Garanciaalap előzetesen konszolidált mérlege 6

2.3.2. A Garanciaalap előzetesen konszolidált eredménykimutatása 8

3. Kifizetések az alapból, illetve befizetések az alapba 9

3.1. Az általános költségvetésből az alapba eszközölt kifizetések jogalapja 9

3.2. Kifizetések az általános költségvetésből, illetve az általános költségvetésbe történő befizetések a pénzügyi év folyamán 9

3.3. Az alap likvid eszközeinek befektetéséből származó kamat 9

3.4. Behajtás a nemteljesítő adósoktól 11

4. Az alap kötelezettségei 11

4.1. Nemteljesítések utáni kifizetések 11

4.2. Az EBB díjazása 11

JOGALAP

A 2009 május 25-i 480/2009/EK, Euratom tanácsi rendelet[1] (kodifikált változat) külső fellépésekre képzett garanciaalapot (az alap) hozott létre annak érdekében, hogy az Európai Unió által nyújtott vagy garantált hitelek kedvezményezettjeinek nemteljesítése esetén az Unió hitelezőit kifizesse. A rendelet 7. cikkével összhangban a Bizottság az alap pénzügyi kezelését az Európai Beruházási Bankra (EBB) bízta, a Közösség és az EBB között 1994. november 23-án Brüsszelben és 1994. november 25-én Luxemburgban megkötött megállapodás szerint (a megállapodás).

A megállapodás 8. cikkének 2. pontja szerint az EBB minden év március 1-jéig megküldi a Bizottságnak az éves jelentést az alap helyzetéről és gazdálkodásáról (pénzügyi teljesítményről szóló kimutatás) valamint az alap megelőző évre vonatkozó pénzügyi kimutatását (az alap pénzügyi helyzetéről szóló kimutatás). A 2009. évi jelentés további részletei a bizottsági szolgálati munkadokumentum 2. szakaszában találhatók meg.

A rendelet 8. cikke előírja továbbá, hogy a Bizottság minden pénzügyi évre vonatkozóan a következő év május 31-ig jelentést tesz az alap helyzetéről és gazdálkodásáról az Európai Parlamentnek, a Tanácsnak és a Számvevőszéknek.

AZ ALAP HELYZETE 2009. DECEMBER 31-ÉN

Az alap pénzmozgásai (az alap forrásai)

Az alap helyzetének bemutatása a nemzetközi pénzügyi beszámolási standardoknak (IFRS) megfelelően történik, a 2009-es pénzügyi év zárásakor.

Az alap összesen 1 240 497 760,63 eurót tett ki (lásd a bizottsági szolgálati munkadokumentum 2. szakaszát: az alap 2009. december 31-i pénzügyi helyzetéről szóló – az EBB által készített – kimutatás). Ez az összeg – az alap létrehozásától számítva – az alábbiakból tevődik össze:

Garanciaalap | Összeg (EUR) |

az alap által kapott költségvetési befizetések | +2 891 874 500,00 |

az egymást követő pénzügyi évek nettó eredményei | +717 683 872,56 |

az alap által nemteljesítéskor kifizetett összegek beszedése | +576 705 008,19 |

a 2008-ban elhatárolt[2], 2009-ben kifizetendő EBB alapkezelési jutalék, és könyvvizsgálati díjak; | +717 539,60 |

a 2002. évi késedelmes beszedéshez kapcsolódó jutalék | +5 090 662,91 |

az IFRS alkalmazása miatti kiigazítás az alap portfoliójának értékelésében (lásd a „Tartalékok” tételt a Garanciaalap mérlegének forrásoldalán, a munkadokumentum 2. szakaszában); | +27 678 560,35 |

az alap forrásainak igénybevételéhez kapcsolódó levonások | -477 860 856,19 |

az alap többletének az Európai Unió általános költségvetésébe történő egymást követő visszafizetései, illetve az EU tagjelölt országainak csatlakozását követő visszafizetések | -2 501 391 526,79 |

Az számviteli értéke 2009. december 31-én | 1 240 497 760,63 |

Az alapról szóló rendelet 5. cikke értelmében az alapból az [n+1]. évben a költségvetésbe átutalandó összeg a célösszeg és az alap nettó eszközei összegének különbsége alapján kerül kiszámításra az [n-1]. év végén, az [n]. év elején számítva.

Az alap nettó eszközállománya (az alap nettó pénzforrásai) 2009. december 31-én 1 333 590 221,03 EUR összeget tett ki. Ez az összeg az alábbiakból tevődik össze: az alap 1 240 497 760,63 EUR-t kitevő pénzügyi egyenlege, ebből levonva az EBB elhatárolt alapkezelési jutalékát és a 717 539,60 EUR összegű könyvvizsgálati díjakat, amelyből 687 539,60 EUR-t tesznek ki az alapkezelési díjak (az EBB 2009. évre vonatkozó díjazása) és 93 810 000,00 EUR-t a költségvetéstől kapott, a 2009-ben a 2010-es költségvetésre évre meghatározott átcsoportosítások[3].

A módosított rendelet[4] 3. cikke megköveteli, hogy az alap összegének el kell érnie egy célösszeget, amelyet az egyes műveletekből adódó összes fennálló tőkekötelezettség és a még ki nem fizetett esedékes kamat 9%-ában határoztak meg.

2009. december 31-én a harmadik országokba irányuló kintlévő hitelnyújtási és hitelgarancia-műveletek állománya kamattal együtt 16 360 727 665,19 EUR volt, amelyből a felhalmozott kamat 1 21 760 043,39 EUR-t tett ki. Az alap 1 333 590 221,03 EUR összegű nettó eszközállományának és a rendelet szerinti kintlévő tőkekötelezettségeinek aránya 8,15% volt. Mivel ez a teljes garantált kintlévő összeg előirányzott 9%-os (kerekítve 1 472 470 000,00 EUR) összegénél alacsonyabb, a rendelet 5. cikkének rendelkezése szerint átcsoportosítást kell eszközölni az Európai Unió általános költségvetéséből az alapba. A 2010. évben a 2011. évi előzetes költségvetés-tervezetbe tartalékként beállítandó összeg 138 880 000,00 EUR.

Számviteli bemutatás

Mivel a Bizottság úgy határozott, hogy jelentéseit az IPSAS/IFRS elvei alapján kialakított új számviteli szabályoknak megfelelően mutatja be, az alap előzetesen konszolidált pénzügyi kimutatásait ezeknek az elveknek megfelelően készítették el, amint azt a munkadokumentum részletezi.

A Garanciaalap előzetesen konszolidált pénzügyi kimutatása 2009. december 31-én

Az előzetesen konszolidált mérleg főösszege összesen 1 091 447 384,92 EUR volt. Ez az összeg tartalmazza az alap teljes összegét, valamint az alap által fedezett hátralékokat, a késedelmi kamatok elhatárolását és egyéb számviteli elhatárolásokat, ezért az alapra vonatkozóan az év végére olyan teljes körű pénzügyi kimutatás készül, amely bevonható az EU konszolidált mérlegébe.

Az elszámolások vezetésében bekövetkezett főbb változásokat a megjegyzések magyarázzák el azért, hogy az adatokat egyeztetni lehessen az EBB-nek a mellékletben bemutatott pénzügyi kimutatásával (lásd a 2. szakaszt).

.3.1. A Garanciaalap előzetesen konszolidált mérlege

Mérleg: Eszközök (EUR) | 2009 | 2008 |

Forgóeszközök |

Rövid lejáratú követelések |

Egyéb | 3 626,09 |

Rövid távú befektetések | 1 049 413 319,19 | 886 949 667,40 |

Értékesíthető eszközök portfoliója – költség | 1 004 786 115,50 | 857 292 051,50 |

Értékesíthető eszközök portfoliója – aktuáriusi különbözet | -3 096 484,22 | -633 286,00 |

Értékesíthető eszközök portfoliója – valós értékre történő kiigazítás | 27 525 747,60 | 11 509 579,98 |

Értékesíthető eszközök portfoliója – elhatárolások | 20 197 940,31 | 18 781 321,92 |

Értékesíthető eszközök portfoliója – értékvesztés |

Pénzeszközök és azzal egyenértékű eszközök | 191 080 815,35 | 204 497 717,52 |

Folyószámlák | 1 078 498,12 | 1 209 530,44 |

Rövid távú betétek – névleges | 153 300 000,00 | 182 557 991,00 |

Felhalmozott kamatok a rövid távú betéteken | 113 282,91 | 872 562,49 |

Egyéb pénzeszköz-egyenértékesek – költség | 36 554 203,91 | 19 842 008,01 |

Felhalmozott kamat az egyéb pénzeszköz-egyenértékeseken | 34 830,41 | 15 625,58 |

Forgóeszközök összesen | 1 240 497 760,63 | 1 091 447 384,92 |

ÖSSZESEN | 1 240 497 760,63 | 1 091 447 384,92 |

Mérleg: Kötelezettségek (EUR) | 2009 | 2008 |

A. SAJÁT TŐKE |

Alaptőke (Garanciaalap) | 390 482 973,21 | 298 522 973,21 |

Befizetések a költségvetésből | 390 482 973,21 | 298 522 973,21 |

(a költségvetésnek befizetendő többlet) |

Tartalékok | 27 678 560,35 | 11 565 625,28 |

Első alkalmazás – átértékelési tartalék | 152 812,75 | 56 045,30 |

Változás az értékesíthető eszközök valós értékében | 27 525 747,60 | 11 509 579,98 |

Felhalmozódott többlet / hiány | 780 668 814,11 | 732 583 019,02 |

Elhatárolt eredmény | 780 668 814,11 | 732 583 019,02 |

Tárgyév gazdálkodási eredménye | 80 949 873,36 | 48 085 795,09 |

Saját tőke összesen | 1 239 780 221,03 | 1 090 757 412,60 |

B. FOLYÓ KÖTELEZETTSÉGEK |

Kötelezettségek | 717 539,60 | 689 972,32 |

Egyéb | 717 539,60 | 689 972,32 |

FOLYÓ kötelezettségek összesen | 717 539,60 | 689 972,32 |

ÖSSZESEN | 1 240 497 760,63 | 1 091 447 384,92 |

Megjegyzés a mérleghez:

- A „rövid lejáratú követelések/egyéb” sor az alapból történő lehívások összegeire vonatkozik. Ez az összeg tartalmazza a tőkét, a kamatokat és az alap biztosítékának felszabadítása miatt az Európai Unió költségvetésének fizetendő kötbéreket.

- A saját tőkében a „felhalmozott többlet” és az alapnak a munkadokumentum 2. bekezdésében bemutatott pénzügyi egyenlege közötti különbséget a lehívásokat követő visszafizetések és az alapnak fizetett kötbérek magyarázzák.

- A „kötelezettségek/egyéb” sor 2009-ban tartalmazza az EBB alapkezelési jutalékát, a könyvvizsgálati díjakat, a zárás könyvvizsgálati díjainak elhatárolását és az alapnak fizetendő kötbérek megfizetése után az EBB-nek járó beszedési díjak elhatárolását.

2.3.2. A Garanciaalap előzetesen konszolidált eredménykimutatása

Garanciaalap – Konszolidált eredménykimutatás (EUR) | 2009 | 2008 |

Pénzügyi műveletek bevételei | 41 753 692,10 | 48 907 685,22 |

Kamatbevétel |

Pénzeszközök és azzal egyenértékű eszközök kamatbevétele | 3 496 637,06 | 8 095 172,09 |

Értékesíthető eszközök kamatbevétele | 38 180 007,32 | 39 622 151,89 |

Egyéb kamatbevétel | 77 047,72 |

Átváltási nyereségek | 105 124,43 |

Értékesíthető eszközök eladásán realizált nyereség | 1 085 236,81 |

Értékesíthető eszközök elszámolt értékvesztésének visszaírása |

Egyéb pénzügyi bevétel |

Pénzügyi műveletek ráfordításai | -803 818,74 | -821 890,13 |

Kamatterhek |

Kamatterhek pénzeszközökkel kapcsolatban |

Átváltási veszteségek |

Értékesíthető eszközök eladásán realizált veszteség |

Értékesíthető eszközök elszámolt értékvesztése |

Egyéb pénzügyi terhek | -803 818,74 | -821 890,13 |

Ebből: alapkezelési díjak | -687 539,60 | -658 322,32 |

NEM MŰKÖDÉSI TEVÉKENYSÉGEK NYERESÉGE | 40 949 873,36 | 48 085 795,09 |

SZOKÁSOS TEVÉKENYSÉGEK TÖBBLETE |

Rendkívüli nyereség |

Rendkívüli veszteség |

RENDKÍVÜLI TÉTELEK TÖBBLETE |

TÁRGYÉV GAZDÁLKODÁSI EREDMÉNYE | 40 949 873,36 | 48 085 795,09 |

Megjegyzés a Garanciaalap előzetesen konszolidált gazdasági eredménykimutatásához:

Az „egyéb pénzügyi terhek” tartalmazzák az EBB alapkezelési jutalékát, a könyvvizsgálati díjakat, a zárás könyvvizsgálati díjainak elhatárolását és az EBB számára, az alapnak fizetendő kötbérek megfizetése után járó beszedési díjak elhatárolását.

KIFIZETÉSEK AZ ALAPBÓL, ILLETVE BEFIZETÉSEK AZ ALAPBA

Az általános költségvetésből az alapba eszközölt kifizetések jogalapja

Az alapról szóló rendelet 2007-ben[5] került módosításra annak érdekében, hogy hatékonyabban történjen a költségvetési források felhasználása oly módon, hogy az alap számára a kintlévő garantált hitelek összegét veszik figyelembe.

A módosított rendelettel összhangban az alap feltöltése új szabálynak megfelelően történik. A célösszeg a hitelek és a kinnlevő garantált hitelek 9%-a, beleértve az EU-n kívüli műveletek valamennyi típusát (EBB-, MFA- és Euratom hitelek). A célösszeg és az alap nettó eszközeinek értéke közötti különbség a 01040114 sz. „Garanciaalap feltöltése” c. sorból az alap feltöltését vagy – többlet esetén – az alapból a költségvetésbe történő befizetést eredményez.

Az Európai Parlament, a Tanács és a Bizottság közötti, a költségvetési fegyelemről és a megbízható pénzgazdálkodásról szóló intézményközi megállapodásnak[6] megfelelően az alap finanszírozásához rendelkezésre álló összeg a 4. fejezet (Külkapcsolatok) 01040114. „Garanciaalap feltöltése” sorából biztosított, nem pedig „költségvetésen felüli” tétel, ahogy az a 2007. évet megelőzően volt.

Kifizetések az általános költségvetésből, illetve az általános költségvetésbe történő befizetések a pénzügyi év folyamán

A 2008. december 31-én kintlévő, 16 360,73 EUR összegű garantált műveletek alapján a 2008-as tartaléknak megfelelő 93,81 millió EUR az Európai Unió 2009. évi általános költségvetése kiadási kimutatásának „A Garanciaalap feltöltése” elnevezésű sorába (01040114. költségvetési tétel) került át. Ezt az összeget 2010. február 10-én egy tranzakcióval fizették be a költségvetésből az alapba.

Az alap likvid eszközeinek befektetéséből származó kamat

Az alap likvid eszközeinek befektetése a Közösség és az EBB közötti, az 1996. szeptember 17/23-i 1., a 2002. április 26/május 8-i 2., valamint a 2008. február 25-i 3. kiegészítő megállapodással módosított, 1994. november 23/25-i megállapodás mellékletében meghatározott igazgatási elvekkel összhangban történik. Ennek megfelelően az alap eszközeinek 20%-át rövid lejáratú befektetésekre (maximum egy év) kell fordítani. Ezek a befektetések magukban foglalnak változó kamatozású értékpapírokat, azok lejáratától függetlenül, és fix kamatozásúakat, legfeljebb egyéves fennmaradó futamidővel, függetlenül azok eredeti futamidejétől. Ez azért van így, mert a fix kamatozású értékpapírok élettartamuk végén névértékük 100%-án válthatók vissza, míg a változó kamatozású értékpapírok bármikor eladhatók, 100%-hoz közeli áron, bármekkora legyen is a lejáratig hátralévő időszak. Ahhoz, hogy a szükséges likviditást biztosító különféle instrumentumok egyensúlya fennmaradjon, legalább 100 000 000,00 EUR-t monetáris befektetésekben, főként bankbetétekben kell tartani.

2009 folyamán a portfolió teljes megtérülése a 2008-as 6,42%-kal szemben 4,56% volt.

A számviteli eredményeket erősen befolyásolták az abszolút kamatlábak rendkívül alacsony szintjei, melyek csökkentették a pénzügyi bevétel szintjét. 2009-ben a piaci körülmények a 2008. évvel összehasonlítva lassú javulást mutattak, melyet elősegítettek a különböző mentőcsomagok hatásai, a kormányok általi beavatkozások, valamint azok a jegybanki intézkedések, melyek alacsonyan tartották a kamatlábakat és bőséges likviditást biztosítottak. A portfolió 77,80 bázisponttal meghaladta a referenciaértéket (a további részletek vonatkozásában lásd a munkadokumentum 1.4.2 pontját: „Teljesítmény”). 2009. év első felében az alap teljesítménye az ingatag piaci környezet miatt 0,1587 bázispontot tett ki. Az alap teljesítménye december második felében felgyorsult. Ez a jelentős növekedés elsősorban azokból a magasabb eszközárakból származik, melyek a kamatfelár szűküléséből adódtak, melyek pozitív hatással voltak az értékpapír portfolió megtérülésére.

A Bizottság és az EBB állapodik meg egymással azoknak a bankoknak a jegyzékéről, amelyeknél betét helyezhető el. Az eredeti jegyzéket rendszeresen felülvizsgálják a bankok minősítésének legutóbbi változásai fényében. Valamennyien rövid távra legalább P1 Moody's minősítéssel, vagy ezzel egyenértékű Standard & Poor's vagy Fitch minősítéssel rendelkeznek. A náluk eszközölt befektetésekre vonatkozó szabályok biztosítják a versenyképes megtérülést és a kockázat koncentrációjának elkerülését.

2009-ben a pénzeszközökkel kapcsolatban elért kamatbevétel az alap folyószámláin és az értékpapírokon összesen 41 753 692,10 EUR-t tett ki, amelynek megoszlása a következő volt:

- Betétek és folyószámlák: 3 496 637,06 EUR; ez az összeg a 2009. december 31-i helyzetet tükrözi, beleértve a bankbetétekért kapott 4 206 817,81 EUR kamatot és az elhatárolt kamatok változását, amely 2009-ben -740 074,75 EUR volt. A folyószámlák 29 894,00 EUR-t hoztak kamatokból.

- Értékpapírok: 38 180 007,32 EUR; ez az összeg tartalmazza az értékpapírokból származó 36 922 145,60 EUR kamatot és az elhatárolt kamat változásait (+1 416 618,39 EUR), a 2009. december 31-i állapot szerint. Az értékpapírokon elért kamat – az alap likvid eszközeinek kezelésével az EBB-t megbízó megállapodásban rögzített befektetési elveknek megfelelően – értékpapírok formájában elhelyezett befektetésekből származik. Ebből az értékből azonban le kell vonni 158 756,67 EUR-t, amelynek bejegyzése az év során történt, mint a nyilvántartásba vételi ár és a birtokolt értékpapírok fennmaradó élettartamára időarányosan felosztott visszaváltási érték különbsége (ami megfelel az eredménykimutatásba felvett felár és diszkont kamatrésének).

A kapott kamat szerepel a pénzügyi év eredményeiben.

Behajtás a nemteljesítő adósoktól

Az alap nem rendelkezett behajtandó összegekkel.

AZ ALAP KÖTELEZETTSÉGEI

Nemteljesítések utáni kifizetések

Az alapot 2009-ban nemteljesítés miatti kifizetésre nem szólították fel.

Az EBB díjazása

A megállapodás második, 2002. április 26-án és május 8-án aláírt kiegészítő megállapodása rögzíti, hogy a bank díjazását az alap eszközeinek egyes szelvényeire a rájuk vonatkozóan alkalmazott degresszív éves jutaléktételekkel kell meghatározni. Ezt a díjazást az alap átlagos eszközei alapján kell kiszámítani.

A Bank 2009-ra szóló díjazását 687 539,60 euróban állapították meg és azt az eredménykimutatásba, valamint passzív időbeli elhatárolásként a mérlegbe beállították. A díjazás kifizetése az EBB számára 2010 januárjában történt.

[1] HL 145., 2009.6.10.,10. oldal (a „rendelet”)

[2] Ez a 717 539,60 EUR összeg tartalmazza a 687 539,60 EUR EBB vezetőségi díjakat, valamint a külső audit-díjakat 30 000,00 EUR összegben a 2009. évben (lásd a bizottsági szolgálati munkadokumentum 3.7 pontját: ”Rövid lejáratú kötelezettségek”).

[3] A 93 810 000,00 EUR összeget 2010. február 10-én fizették ki az alapnak az Európai Unió általános költségvetéséből.

[4] A módosított rendelet előírja, hogy a csatlakozó országokba irányuló, az alap által fedezett műveletekre a csatlakozás dátumát követően továbbra is vonatkozik az uniós garancia. Attól a naptól fogva azonban ezek nem az EU-n kívüli tevékenységek, és azokra többé már nem az alap, hanem közvetlenül az Európai Unió általános költségvetése biztosít fedezetet.

[5] A Tanács 89/2007/EK, Euratom rendelete (2007. január 30.) a külső fellépésekre vonatkozó garanciaalap létrehozásáról szóló 2728/94/EK, Euratom rendelet módosításáról (HL L 22., 2007.1.31. 1. oldal)

[6] HL C 139., 2006.6.14., 1. oldal.